**Topaic 6**

**An Saol Laethúil**

**Feidhmeanna an aonaid**

*San aonad seo foghlaimeoidh an rang conas/faoi:*

* fiafraí de dhuine cén t-am atá sé agus an cheist sin a fhreagairt
* labhairt faoi rudaí a dhéanann tú gach lá
* a rá cén t-am a dhéanann duine rudaí éagsúla
* ceist a chur ar dhuine cén t-am a dhéanann sé rud éigin
* fiafraí de dhuine an ndéanann sé rud áirithe

**An ghramadach**

*San aonad seo clúdaítear:*

* An aimsir láithreach de na briathra: ***éirím, ithim, ólaim, téim, déanaim***
* Ceisteanna a chur agus a fhreagairt san aimsir láithreach: ***An dtéann tú? Téim/Ní théim***
* Uimhreacha agus am: a dó a chlog, leathuair tar éis/i ndiaidh/ceathrú chun/go dtí

**Stór focal**

*San aonad seo clúdaítear:*

* Béilí: ***bricfeasta, lón, dinnéar***
* Focail a bhaineann leis an saol laethúil: ***obair, scoil, siopadóireacht, gnóthach...***
* Minicíocht/Tréimhsí ama: ***de ghnáth, anois is arís, go minic, idir***

**Beidh an foghlaimeoir in ann…**

**Labhairt**

* Cur síos an-simplí a thabhairt ar na rudaí a dhéanann sé de ghnáth agus ceisteanna simplí a chur ar dhuine eile faoin ábhar céanna.

**Cluastuiscint**

* Tuigfidh an foghlaimeoir ceisteanna simplí faoi ghnáthimeachtaí laethúla. Beidh tuiscint aige ar chur síos an-simplí ó dhaoine eile faoi ghnáthimeachtaí laethúla

**Léamhthuiscint**

* Beidh na foghlaimeoirí in ann focail agus frásaí an-simplí a bhaineann leis an ábhar seo a léamh. Mar shampla, an t-am, imeachtaí, ionaid.

**Scríbhneoireacht**

* Beidh na foghlaimeoirí in ann frásaí an-simplí a scríobh faoin saol laethúil atá acu féin - mar shampla, nóta simplí a scríobh: *Dinnéar Dé Domhnaigh ag 7.30?* nó nóta gearr a scríobh i ndialann.

**Moltaí**

* Moltar na gníomhaíochtaí a dhéanamh san ord seo a leanas:

1. An t-am (Labhairt)
2. Cloig éagsúla (Éisteacht)
3. Céard a dhéanann tú gach lá? (Labhairt)
4. An Fhoghraíocht – *n* leathan agus *n* caol (Foghraíocht)
5. Gnáthlaethanta (Éisteacht)
6. Dhá shaol (Éisteacht)
7. Ceisteanna in aghaidh an chloig (Labhairt)
8. Micheál ag caint (Éisteacht)
9. Spáinneach in Éirinn (Léitheoireacht)
10. Seachtain ghnóthach sa chathair (Scríbhneoireacht)

* Ní gá an t-ord seo a leanúint. Laistigh de gach topaic tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.